১৯৭৮–৭৯ বুন্দেসলিগা
১৯৭৮–৭৯ বুন্দেসলিগা পশ্চিম জার্মানির পেশাদার ফুটবল লিগের শীর্ষ স্তর বুন্দেসলিগার ১৬তম মৌসুম ছিল। এই মৌসুমটি ১৯৭৮ সালের ১১ই আগস্ট তারিখে শুরু হয়ে ১৯৭৯ সালের ৯ই জুন তারিখে সম্পন্ন হয়েছিল। ডুসবুর্গের জার্মান আক্রমণভাগের খেলোয়াড় রোনাল্ড ভর্ম এই মৌসুমের প্রথম গোল করেছিলেন। কলন বুন্দেসলিগার পূর্ববর্তী আসরের চ্যাম্পিয়ন, যারা ১৯৭৭–৭৮ মৌসুমে ৪৮ পয়েন্ট অর্জন করে এই প্রতিযোগিতার ইতিহাসে ২য় বারের মতো শিরোপা জয়লাভ করেছিল। এই মৌসুমে ৪৯ পয়েন্ট অর্জন করে হামবুর্গার ১ম বারের মতো বুন্দেসলিগা এবং ৪র্থ বারের মতো জার্মান শিরোপা জয়লাভ করেছিল। ফর্টুনা ডুসেলডর্ফের জার্মান আক্রমণভাগের খেলোয়াড় ক্লাউস আলোফস ২২ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।